**Φυλλο Υλικου 1**

**Γενικοί σκοποί και προσανατολισμοί του ΜτΘ στο Δημοτικό και στο Γυμνάσιο**

1. Να οικοδομήσει ένα στιβαρό μορφωτικό πλαίσιο/πεδίο γνώσης και κατανόησης του Χρι­στιανισμού και της Ορθοδοξίας, ως πνευματικής και πολιτισμικής παράδοσης της Ελλά­δας και της Ευρώπης αλλά και ως ζωντανής πηγής έμπνευσης, πίστης, ηθικής και νοηματοδότησης: για τον κόσμο και τον άνθρωπο, τη ζωή και την ιστορία.
2. Να παρέχει στους μαθητές, ανεξάρτητα από την προσωπική τους θρησκευτική τοπο­θέ­τηση, ικανοποιητική κατάρτιση για τη φύση και τον ρόλο του θρησκευτικού φαι­νο­μέ­νου, στο σύνολό του και στις επιμέρους εκφάνσεις του, δηλαδή τις μεγάλες και ζω­ντανές θρησκείες του κόσμου, εφόσον θεωρούνται πηγές πίστης, πολιτισμού και ηθι­κού τρόπου ζωής.
3. Να δημιουργήσει τις προϋποθέσεις και να προσφέρει τις ευκαιρίες, ώστε οι μαθητές να αναπτύξουν ικανότητες και επάρκειες –αλλά και διαθέσεις και στάσεις– που χα­ρα­κτηρίζουν τον θρησκευτικά εγγράμματο άνθρωπο, καλλιεργώντας παράλληλα την ηθι­κή και κοινωνική του ευαισθησία.
4. Να συντελέσει στη γνωριμία, στην κριτική κατανόηση, στον σεβασμό και στον διά­λο­γο μεταξύ ανθρώπων με διαφορετικές απόψεις, αντιλήψεις ή δεσμεύσεις πάνω σε ζη­­τήματα πίστης και ηθικού προσανατολισμού.
5. Να συνεισφέρει δημιουργικά στον ελεύθερο και υπεύθυνο αυτοπροσδιορισμό της προ­­σω­πικής ταυτότητας των μαθητών, καθώς και στην ολόπλευρη (θρησκευτική, γνω­­­στική, πνευματική, κοινωνική, ηθική, ψυχολογική, αισθητική και δημιουργική) ανά­­πτυξή τους, μέσα από την αναζήτηση του νοήματος και την υπαρξιακή ανα­μέ­τρηση με την πολυπλοκότητα του μυστηρίου της ζωής.

ΠΣ Δημοτικού



**Α΄ Κύκλος (Γ΄ & Δ΄ τάξη Δημοτικού)**

**Ανακαλύπτουμε εικόνες, πρόσωπα και ιστορίες**

***Βασικός σκοπός*** *του Α΄ κύκλου είναι η εισαγωγή των μαθητών σε μια πρώτη γνωριμία και εξοικείω­ση με τον κόσμο της θρησκείας, κυρίως του Χρι­στια­­νι­σμού, ώστε να προ­σεγ­­γί­­σουν τόσο την εξω­τε­ρική-συμ­βολική έκφρασή του όσο και – σε ένα πρώτο επίπεδο - την εσωτερική και ιδιαίτερη ποιότητα της λειτουργίας του. Οι θεμα­τι­κές ενότητες οργανώνονται πάνω σε στα­διακά διευ­ρυ­νό­μενη επαλ­ληλία, με επί­κε­ντρο την Ορθόδοξη πα­ρά­δοση και στοιχειώδεις ανα­φο­ρές στην ευρύ­τερη Χρι­στιανική, τις δύο μο­­νοθεϊστικές - αβρα­α­μικές ­παραδόσεις (τον Ιου­δαϊ­σμό και το Ισλάμ), καθώς και άλ­λες θρησκείες του κόσμου. Επιπλέον, τα ζητήματα συν­­δέο­νται με τις εμπει­ρίες των μαθητών από τη σχο­λι­κή και οικογε­νεια­κή ζωή. Οι πληροφορίες για άλλες θρησκείες, θα ανα­δει­χθούν με βάση τις ιδιαιτερότητες και τα ενδια­φέ­ρο­ντα των μαθητών και μέσα στη συνά­φεια των υπό επεξεργασία θεμάτων, χω­­ρίς να συγχέονται τα χαρακτηριστικά των διαφόρων θρη­σκειών μεταξύ τους.*

**Γ΄ Δημοτικού**

**Γενικοί στόχοι της τάξης**

*Οι μαθητές εμψυχώνονται και καθοδηγούνται:*

* να εξοικειωθούν με σύμβολα, εικόνες, γιορτές (Κυριακή, Χρι­­στούγεννα, Πρωτοχρονιά, Πάσχα), τελετουργίες και έθι­­μα της Ορθόδοξης χριστιανικής παράδοσης και να ανα­­γνωρίσουν τον ρόλο τους στη ζωή των ανθρώπων και των κοινοτήτων
* να γνωρίσουν βιβλικές αφηγήσεις και θρησκευτικές ιστο­ρίες και να τις αναπλαισιώσουν συνδέοντάς τες με τις εμπειρίες τους από την οικογενειακή και σχολική ζωή
* να προσεγγίσουν –σε ένα πρώτο επίπεδο- το πρόσωπο του Ιησού Χριστού και να συ­ναισθανθούν τη σημασία που έχει για τους χριστιανούς να γνωρίσουν σύμβολα, εικόνες, γιορτές, ειδικές μέρες, τε­λε­τουργίες και έθιμα άλλων θρησκειών και να ανα­κα­­λύ­ψουν τη σχέση τους με τη ζωή των πιστών και των κοι­νο­τή­των.
* να συνειδητοποιήσουν την ύπαρξη διαφορετικών μορφών θρη­σκευ­­τικής έκ­φρα­σης (στην τάξη, στο σχολείο, στη γειτο­νιά, στην πόλη, στη χώρα, στον κόσμο)
* να προσεγγίσουν αξίες του Χριστιανισμού που συμβάλλουν στην ανα­καίνιση και με­τα­μόρ­φωση της ζωής και του κόσμου (αγάπη, προσφορά, αλληλεγγύη, θυσία, χα­ρά, ελπί­­δα, συμφιλίωση με την κτί­ση)
* να αρχίσουν να διαμορφώνουν στάσεις αποδοχής, επι­κοι­­νω­­νίας και σε­βασμού προς τον θρη­σκευτικά και πολι­τι­σμι­­κά «άλλο»
* να αναπτύξουν ενδιαφέρον και θετική στάση γύρω από τα ζη­­τή­ματα πί­στης και θρη­σκείας
* να εκπαιδευτούν στην παρατήρηση και την επεξεργασία των έργων τέχνης
* να καλλιεργήσουν ικα­νό­τητες/δεξιότητες παρα­τή­ρησης, εν­­συναί­σθη­σης, επικοι­νω­­νίας

**Δ΄ Δημοτικού**

**Γενικοί στόχοι της τάξης**

*Οι μαθητές εμψυχώνονται και καθοδηγούνται:*

* να γνωρίσουν βιβλικές αφηγήσεις και θρησκευτικές ιστο­ρίες, τις οποίες να συν­δέ­σουν με τις προσωπικές τους εμπει­ρίες και βιώματα
* να επεξεργαστούν –σε ένα πρώτο επίπεδο– βασικές όψεις και θέματα του Χρι­στια­νι­σμού και επιπρόσθετα άλ­λων θρη­σκειών (προσευχή, ιε­ροί τόποι και προσκυ­νή­μα­τα, λα­τρεία, ηθικές αξίες) και να διακρίνουν τη σημασία τους για τη ζωή των αν­θρώ­πων και του κόσμου
* να προσεγγίσουν τη ζωή βιβλικών πρόσωπων (Αβραάμ, Ισαάκ, Μωυ­σής, Δαβίδ, τρεις Παί­δες, Παναγία, Πρό­δρο­μος) και χριστιανών Αγίων (Γεώργιος, Δημήτριος, Νι­κό­λα­ος, Μά­μας, Λυδία Φιλιππησία, π. Νικό­λα­ος Πλανάς κ.ά.), καθώς και δασκάλων και ιερών προ­σώ­πων από άλλες θρησκευτικές παραδόσεις
* να εξοικειωθούν με γιορτές (Ευαγγελισμός, Ζωοδόχος Πη­γή, Κοίμηση Θεο­τόκου, Θε­ο­­φά­νια), Μυστήρια (Βά­πτι­σμα, Χρίσμα, Θεία Ευχαριστία), εικόνες, τελετουργίες και έθι­μα της Ορθόδοξης χριστιανικής πα­ρά­δοσης και να αντιλ­η­φθούν τον ρόλο τους στη ζωή των ανθρώ­πων και των κοι­νοτήτων.
* να ανακαλύψουν την εξέχουσα θέση της Βίβλου στη ζωή των Χριστια­νών και να ανα­­γνω­ρίσουν την ύπαρξη ιερών κειμένων και σε άλλες θρη­­σκείες να γνωρίσουν ιερές τελετές και έθιμα και να απο­κρυ­πτο­γραφήσουν σύμ­βολα άλ­λων θρη­σκειών
* να αναγνωρίσουν ιερούς τόπους, μνημεία και έργα τέ­χνης χριστια­νι­κών ομολο­γιών και θρη­σκευτικών πα­ρα­δό­σεων
* να διαμορφώσουν στάσεις αποδοχής, επικοινωνίας και σεβασμού προς τον θρη­σκευτικά και πολιτιστικά «άλ­λο»
* να αναπτύξουν ενδιαφέρον και ερευνητική διάθεση γύ­ρω από ζητή­μα­τα πίστης και θρη­σκείας
* να καλλιεργήσουν ικανότητες/δεξιότητες παρατήρη­σης, ενσυναί­σθη­σης, επικοι­νω­νίας, δια­λό­γου, συνερ­γα­σίας και δημιουργικής έκφρασης γύρω από τα θρη­σκευ­­τι­κά ζητή­μα­τα.

**B΄ Κύκλος (E΄ & ΣΤ΄ τάξη Δημοτικού)**

**Ανακαλύπτουμε κείμενα, μνημεία, τόπους και γεγονότα**

***Βασικός σκοπός*** *της διδασκαλίας του ΜτΘ στον Β΄ κύκλο της υποχρεωτικής εκπαί­δευ­σης είναι οι μαθητές να προσεγγίσουν και να κατανοήσουν βασικές όψεις του κόσμου της θρη­σκείας: ιερά κείμενα, ιδεοτυπικές μορφές ή αγιολογικά-ανθρωπολογικά πρότυπα, αποτυπώσεις, μνημεία και πραγματώσεις. Οι θεματικές ενότητες οργανώνονται πάνω σε ζητήματα που σχετίζονται με τις εμπειρίες των μαθητών, οργανικά ωστόσο συνδεδεμένα με βιβλικές αφηγήσεις, ιστορικά γεγονότα, πρόσωπα και μνημεία της πρώτης Εκκλησίας. Από τα μέσα του κύκλου (Ε΄ Δημοτικού) τα θέματα αναπτύσσονται πάνω σε έναν ιστορικό καμβά. Στο τέλος του κύκλου επιχειρείται ένα άνοιγμα στον ευρύτερο θρησκευτικό χάρτη: της Ελλάδας, της Ευρώπης και του κόσμου.*

**Ε΄ Δημοτικού**

Οι μαθητές:

* να συνειδητοποιήσουν τον Θεάνθρωπο Ιησού ως κέντρο της χρι­στι­α­νικής Εκκλησίας
* να εμβαθύνουν σε όψεις της διδασκαλίας του Ιησού Χρι­στού (αγάπη προς τους εχθρούς, ελεημοσύνη, συγχώρηση, χάρη και νόμος, με­τά­νοια κ.ά.), συνδέοντάς τες με προσωπικές τους εμπειρίες και βιώματα
* να εξετάσουν τα ιστορικά γεγονότα που αφορούν στη ζωή της πρώτης Χριστιανικής Εκκλησίας και να συνει­δη­το­ποιή­σουν το ευχαριστιακό πνεύμα της εκκλησιαστικής κοι­νό­τητας και της χριστιανικής ζωής, καθώς και τον διά­λο­γο ως στοιχείο της ανάπτυξης και της παράδοσής της
* να συναισθανθούν τη σημασία των εκκλησιαστικών εορτών και μυστηρίων για τους πιστούς
* να προσεγγίσουν και να κρίνουν τη χριστιανική πρόταση
πά­νω σε θεμελιώδεις διαστάσεις των ανθρώπινων σχέ­σεων (καθοδήγηση και συνύπαρξη, κανόνες και όρια, αλ­λα­γή και συγχώρηση, διακρίσεις, ευθύνη και αποστολή κ.ά.) και να την εντοπίσουν στις επιλογές και στη στάση ζω­ής συγκεκριμένων προσώπων (Αβραάμ, Δαβίδ, Προ­φή­τες, Απόστολοι, Άγιοι, κ.ά.).
* να εμβαθύνουν σε ριζοσπαστικές και διαχρονικές χριστια­νι­κές αξίες για τον άνθρωπο και την κοινωνία (ελευθερία, δι­καιοσύνη, ισότητα, μαρτυρία, αδελφοσύνη, αγάπη, ελ­πί­δα κ.ά.)
* να επισημάνουν ανθρωπιστικές και ηθικές αξίες στις διδα­σκα­λίες άλλων θρησκειών
* να εμπεδώσουν το πλαίσιο συγγραφής της Καινής Διαθή­κης και τη σημασία της για τους Χριστιανούς
* να εξοικειωθούν με τη χρήση της Βίβλου, ως βασικής πηγής για την εργασία τους
* να ερευνήσουν και ανακαλύψουν νοήματα και σημασίες σε εικόνες, μνη­μεία και έργα τέχνης
* να αναπτύξουν σεβασμό και διάκριση απέναντι στις δια­φο­ρετικές θρησκευτικές εμπειρίες
* να βελτιώσουν τις ικανότητές τους για εύρεση, πα­ρου­σία­ση και επεξεργασία πληροφοριών, προβληματισμό, δι­ά­λο­γο, συνεργασία και δημιουργική έκφραση γύρω από τα θρη­σκευτικά

**ΣΤ΄ Δημοτικού**

Οι μαθητές:

* να γνωρίσουν και να αξιολογήσουν γεγονότα και πρό­σω­πα της ιστορίας της Χριστιανικής Εκκλησίας
των τριών πρώτων αιώνων
* να διακρίνουν τις διαφορετικές πραγματώσεις του Χρι­στια­­νισμού σε συγκεκριμένα πρόσωπα – ανθρω­πολογικά πρό­τυπα (μάρτυρες, αυτοκράτορες)
* να εμβαθύνουν σε θεμελιώδεις και διαχρονικές αξίες που ανα­δείχθηκαν στη ζωή της πρώτης Χριστιανικής Εκκλη­σίας (μαρτυρία, ενότητα, αγάπη, ελευθερία, αυτοθυσία, τα­πείνωση κ.ά.)
* να εξοικειωθούν με τη μελέτη μνημείων πολιτισμού, τόπων και έργων τέχνης
* να συναισθανθούν τη σημασία της λειτουργικής ζωής και των εκκλησιαστικών μυστηρίων για τους πιστούς
* να ανακαλύψουν την ποικιλία των βιβλίων της Αγίας Γρα­φής και τον ρόλο της στον ευρωπαϊκό πολιτισμό
* να αποσαφηνίσουν στοιχεία που ενώνουν τους Χριστια­νούς όλου του κόσμου.
* να συνειδητοποιήσουν ότι η ανοικτότητα απέναντι στους άλλους βρίσκεται στο κέντρο της χριστιανικής μαρτυρίας
* να εξετάσουν και να αποτιμήσουν στοιχεία πολυπολιτισμικότητας στη σύγ­χρο­νη ελληνική κοινωνία
* να εδραιώσουν την άποψη ότι η γνώση και η κατανόηση των «άλλων» είναι προϋπόθεση για τον πραγματικό
σεβα­σμό και τη συνύπαρξη μαζί τους
* να συνειδητοποιήσουν ότι η θρησκευτική αυτοσυνειδησία και ταυτότητα δεν κινδυνεύει από τη γνωριμία και τον διά­λογο με ανθρώπους άλλων θρησκευτικών πεποιθή­σεων
* να καλλιεργήσουν περισσότερο τις ικανότητές τους για εύ­ρεση, παρουσίαση και επεξεργασία πληροφοριών, προ­­βληματισμό, διάλογο, συνεργασία και δημιουργική έκφρα­ση
* να διαμορφώσουν προσωπική άποψη για τη σημασία της σχολικής θρησκευτικής εκπαίδευσης.

ΠΣ Γυμνασίου



**Α΄ Γυμνασίου**

**Βασικός άξονας των θεματικών ενοτήτων: Πορεία και ανάπτυξη**

*Οι θεματικές ενότητες οργανώνονται με κεντρικούς άξο­νες την ιδέα της προσωπικής πορείας των μα­θη­­τών και την ιστορική πο­ρεία του Χριστιανισμού στη φάση της Ύστερης Αρχαιότητας (από την επισημοποίησή του έως και τους πρώτους αιώνες της ακμής του Βυζαντίου). Με αυ­­τόν τον τρόπο οι μαθητές έχουν την ευκαιρία να ανα­­κα­λύ­ψουν και να ερμη­νεύ­σουν την αμφί­δρομη πορεία από τη θρησκεία στον πο­λι­­τι­σμό, όπως καταγράφηκε στην ιστορία. Παράλληλα οικοδομούν τον δι­κό τους προσωπικό –νοη­μα­τι­κό και αξια­κό– κό­σμο μέσα από τη σύνδεση και την ανα­­μέτρη­ση των ερω­τημάτων που τους απα­­σχο­λούν με τις προτάσεις και τις απαντήσεις του Χριστια­νι­σμού. Στις δύο καταληκτικές θρησκειολογικές ενότητες, οι μαθητές παροτρύνονται να ανιχνεύσουν τη σχέση θρησκείας – πολιτισμού και να εξοικειωθούν με τη θρησκευτική ετερότητα.*

***Οι μαθητές ενθαρρύνονται και καθοδηγούνται:***

* να προσεγγίσουν τη συγκρότηση και την πορεία της πρώ­της Χριστιανικής Εκκλησίας εντός του
ιστορικού πλαι­σίου και της ευρύτερης πολιτισμικής συνάφειας της Ύστε­ρης Αρχαιότητας
* να κατανοήσουν σημαντικά γεγονότα, εξελίξεις και επι­λο­γές της πρώτης Εκκλησίας (εξάπλωση, επισημοποίηση, θε­σμική οργάνωση, συνάντηση με τον Ελληνισμό, ανά­πτυ­ξη δογματικής διδασκαλίας
και λατρείας) και πώς αυ­τά διαμόρφωσαν την ταυτότητά της και επηρέασαν τον πο­λιτισμό μέχρι τις μέρες μας
* να συνειδητοποιήσουν τη δυναμική της συνάντησης του Χρι­στιανισμού με τον Ελληνισμό και τη διαχρονική
ση­μα­σία της σύνθεσης που προέκυψε για την Εκκλησία και τον πολιτισμό
* να κατανοήσουν την πρόταση της Εκκλησίας για τη ζωή του ανθρώπου και τις σχέσεις του με τον Θεό,
τους συ­ναν­θρώπους του και την κτίση
* να γνωρίσουν και να αξιολογήσουν τη ζωή και τη δράση ση­μαντικών προσώπων του Χριστιανισμού καθώς και άλ­λων θρησκειών
* να εξοικειωθούν με τη μελέτη μνημείων πολιτισμού και έρ­γων τέχνης, ανιχνεύοντας την πνευματική τους καταγωγή
* να γνωρίσουν βασικές πτυχές του Ισλάμ και του Ιου­δαϊ­σμού (θρησκευτικά γεγονότα, γιορτές, λατρεία, τρόπος ζω­ής, αξίες και στάσεις ζωής) και να συνειδητοποιήσουν τις σχέσεις των δύο θρησκειών με τον Χριστιανισμό
* να προσεγγίσουν διδασκαλίες, αναζητήσεις και εμπειρίες από τις μεγάλες θρησκείες του κόσμου και να ανα­γνω­ρί­σουν αξίες και σύστοιχες στάσεις ζωής
* να θεωρήσουν με διευρυμένα πνευματικά κριτήρια τις ση­μα­ντικές πτυχές της ζωής τους (ηλικιακή πρόοδος,
νέες ανά­γκες, επιρροές, κρίσιμες αποφάσεις)
* να αναπτύξουν ενδιαφέρον για τη μελέτη τόσο της θρη­σκευτικής τους ιδιοπροσωπίας όσο και άλλων θρησκειών
* να καλλιεργήσουν στάσεις αποδοχής και σεβασμού προς τη θρησκευτική και πολιτισμική ετερότητα
* να κατακτήσουν τις απαραίτητες επάρκειες ενός θρησκευτικά εγγράμματου υποκειμένου.

**Β΄ Γυμνασίου**

**Βασικός άξονας των θεματικών ενοτήτων: Πορεία μέσα από αντιθέσεις**

*Οι θεματικές ενότητες οργανώνονται γύρω από ζητήματα κρίσεων και αντιθέσεων σε προ­σωπικό και κοινωνικό επίπεδο με βαθύ­τα­τα θεολογικό και ηθικό χαρακτήρα, τα οποία προσεγγίζονται πάνω στο ιστο­ρι­κό διάνυσμα της διαδρομής της Χρι­στια­νι­κής Εκκλησίας από την περίοδο της Ει­κο­νο­μαχίας μέχρι και τον 19ο αιώνα και αναλύονται ως προς τις επιπτώσεις τους στον ελληνικό και στον ευρωπαϊκό πολιτισμό. Παράλληλα οι μαθητές παροτρύνονται να διερευνήσουν πώς προσεγγίζονται τέτοιου είδους ζητήματα και από άλλες θρησκείες.*

 ***Οι μαθητές ενθαρρύνονται και καθοδηγούνται:***

* να γνωρίσουν γεγονότα-σταθμούς, συγκρούσεις και κρί­σεις της ιστορίας της Χριστιανικής Εκκλησίας
(Εικο­νο­μα­χία, εκχριστιανισμός Σλάβων, Σχίσμα, Μεταρρύθμιση, κα­τά­λυση Βυζαντινής Αυτοκρατορίας, ίδρυση νεοελληνικού κρά­τους), που επηρέασαν αποφασιστικά την πορεία της
* να διακρίνουν στους παράγοντες των συγκρούσεων το θεο­λογικό τους υπόβαθρο και να αξιολογήσουν τις λύ­σεις-συνθέσεις που επιτεύχθηκαν ή τις εκκρεμότητες που παραμένουν
* να εμβαθύνουν στη διδασκαλία της Εκκλησίας για τον Χρι­στό και τον άνθρωπο
* να συνειδητοποιήσουν τα χριστιανικά κριτήρια ζωής, όπως αναδεικνύονται στη Βίβλο και στη ζωή συγκε­κρι­μέ­νων προσώπων (Αγίων, Πατέρων κ.ά.)
* να διερευνήσουν τη θέση του ανθρώπου, καθώς και τη σχέση του με τον Θεό και τον κόσμο στις διδασκαλίες άλλων θρησκειών.
* να γνωρίσουν και να αποτιμήσουν τις θέσεις άλλων θρη­σκειών πάνω σε διάφορα ζητήματα, όπως ο εικονισμός του Θεού, η θρησκευτική ετερότητα, οι εσωτερικές δια­σπά­σεις κ.ά.
* να αντιληφθούν τη σύνδεση των θρησκευτικών πεποι­θή­σεων και αξιών με κοινωνικές ιδέες και συμπεριφορές, κα­θώς και την προέκτασή τους σε στάση ζωής
* να ανιχνεύσουν και να αναγνωρίσουν τα σημαινόμενα και τις θεολογικές υποδηλώσεις των μνημείων και των έρ­γων τέχνης
* να συνειδητοποιήσουν τον νευραλγικό και σύνθετο ρόλο της Ορθόδοξης Εκκλησίας στη διαμόρφωση του νεο­ελ­λη­νι­κού πολιτισμού
* να συναισθανθούν το αίτημα και την ανάγκη για καταλ­λα­γή και συμφιλίωση των θρησκειών ως ένα κρίσιμο κοι­νω­νικό διακύβευμα
* να καλλιεργήσουν προσωπικά ενδιαφέροντα για τη μελέ­τη του κόσμου της θρησκείας.

**Γ΄ Γυμνασίου**

**Βασικός άξονας των θεματικών ενοτήτων: Από το τοπικό στο οικουμενικό**

*Οι θεματικές ενότητες οργανώνονται πάνω στο πολυ­διάστατο και πολιτισμικά ανιχνεύσιμο γεγονός της πα­ρου­σίας της θρησκείας στον ευρωπαϊκό και παγκό­σμιο χώρο. Οι μαθητές διερευνούν κριτικά και εξοικειώνονται με τις τοπο­θε­τή­σεις κυρίως του Χριστιανισμού αλλά και άλλων θρη­σκειών πάνω σε ζητήματα και όψεις της σύγχρονης ζωής, καθώς και τις προοπτικές και τις ελπίδες που αυτές επαγγέλλονται στον σύγχρονο κόσμο. Γνωρί­ζουν και συναντούν επίσης σπουδαία πρόσωπα της νεό­τερης παγκόσμιας ιστορίας που μετέγραψαν τη θρη­σκευτική τους δέσμευση σε εμπνευσμένη πράξη.*

***Οι μαθητές ενθαρρύνονται και καθοδηγούνται:***

* να γνωρίσουν τη σύγχρονη πορεία της Ορθόδοξης
Εκ­κλη­­σίας και τις εξελίξεις στις σχέσεις της με τις μεγάλες χριστιανικές Ομολογίες
* να κατανοήσουν τη θέση και τον ρόλο της θρησκείας στη σύγχρονη Ευρώπη, καθώς και το θρησκευτικό υπό­βα­θρο πολλών σύγχρονων κοινωνικών προβλημάτων και κρίσεων
* να επεξεργαστούν τη χριστιανική πρόταση για θεμελιώδη υπαρξιακά, ηθικά και κοινωνικά ζητήματα (βία, πόνος, κα­κό, μεταμόρφωση του κόσμου, έσχατα) και να προ­σεγ­γίσουν τις απαντήσεις άλλων θρησκειών
* να εμβαθύνουν στη χριστιανική πρόταση για τη μετα­μόρ­φω­ση της ζωής και τη σωτηρία του κόσμου
* να γνωρίσουν σύγχρονες περιπτώσεις σημαντικών προ­σώ­πων από διάφορες θρησκευτικές παραδόσεις που με­τέ­φρασαν σε εμπνευσμένη πράξη την πίστη τους
* να εμπεδώσουν ότι η θρησκευτική δέσμευση ή αδιαφορία σχε­τίζεται στενά με τη νοηματοδότηση της ύπαρξης και εκβάλλει σε ανάλογη στάση ζωής.
* να συνειδητοποιήσουν την αποφασιστική σημασία της Οι­κου­με­νικής Κίνησης και των σύγχρονων δια­θρη­σκεια­κών και διομολογιακών διαλόγων για την κοινωνική συνο­χή και την παγκόσμια ειρήνη
* να συναισθανθούν ότι το πνεύμα σεβασμού, συμφι­λίω­σης και ανοίγματος προς όλους τους ανθρώπους βρί­σκε­ται στον πυρήνα της χριστιανικής πίστης και διδα­σκα­λίας
* να αντιληφθούν πτυχές της θρησκευτικής ιδιοπροσωπίας τους και να μάθουν να σέβονται το δικαίωμα στον θρη­σκευ­τικό αυτοπροσδιορισμό
* να οικοδομήσουν τον προσωπικό τους κόσμο, ανασυν­θέ­το­ντας δημιουργικά τη γνώση από τη μελέτη του κό­σμου της θρησκείας
* να αντιληφθούν τον οικουμενικό χαρακτήρα της χριστια­νι­κής ταυτότητας πέρα από εθνοπολιτισμικές και κοινωνικο­πο­λιτικές διαφορές
* να αναστοχαστούν και να συγκροτήσουν τεκμηριωμένη άπο­ψη για τη σημασία της σχολικής τους θρησκευτικής εκπαί­δευσης
* να κατακτήσουν τις απαραίτητες επάρκειες ενός θρησκευτικά εγγράμματου υποκειμένου.